**Uvjeti i pravila upotrebe**

**Opći uvjeti i pravila upotrebe mobilne aplikacije Donat Mg Moments**

Ovi Opći uvjeti i pravila upotrebe mobilne aplikacije Donat Mg Moments (u daljnjem tekstu: Opći uvjeti) određuju korisničke uvjete i upute za upotrebu mobilne aplikacije.

Mobilna aplikacija Donat Mg Moments (u daljnjem tekstu: mobilna aplikacija) korisnicama omogućuje da:

* dobiju upute o načinima pijenja prirodne mineralne vode Donat Mg i
* postave podsjetnik pijenja Donata Mg s obzirom na izabranu (zdravstvenu) tegobu, na primjer kod zatvora, žgaravice, nedostatka magnezija, šećerne bolesti, bolesti žučnog mjehura i gušterače, nastanka bubrežnih kamenaca, pretilosti i mršavljenja, bolesti srca i krvnih žila, stresa i glavobolja te za bolje raspoloženje.

Korisnici mogu potražiti mobilnu aplikaciju u mobilnim trgovinama na kojima je ona objavljena (npr. Google Play, Apple Store...) i instalirati je na svoj pametni telefon na način i pod uvjetima koje određuje ponuđač izabrane mobilne trgovine.

Ponuđač mobilne aplikacije je Droga Kolinska d.d., Kolinska ulica 1, 1000 Ljubljana, Slovenija (u daljnjem tekstu: ponuđač).

Korisnik je svaka osoba koja instalira mobilnu aplikaciju na svoj mobilni uređaj.

**Uvjeti za upotrebu mobilne aplikacije**

Smatra se da se korisnik instaliranjem mobilne aplikacije na svoj mobilni uređaj i upotrebom mobilne aplikacije slaže s Općim uvjetima i potvrđuje ih.

**Sadržaji mobilne aplikacije**

Sadržaji i podaci koje korisnik dobije u mobilnoj aplikaciji samo su informativne prirode i služe kao informativno pomagalo. Ni u kojem slučaju ne predstavljaju i ne zamjenjuju liječničku dijagnozu, kliničko savjetovanje ili samo liječenje. Za sve dodatne informacije ili u slučaju nedoumice preporučujemo vam da se posavjetujete sa svojim liječnikom i/ili nam pišete na: info@donatmg.eu

Mobilna aplikacija upotrebljava upute za kure pijenja koje su objavljene na <http://www.rogaska-medical.com/>, na čijoj osnovi mobilna aplikacija savjetuje odgovarajuću količinu i način pijenja Donata Mg s obzirom na različita indikativna stanja pojedinca. Ponuđač ne odgovara za pogrešnu upotrebu mobilne aplikacije (npr. odabir pogrešne indikacije, pogrešnog postavljanja dnevnog ritma...)

Ponuđač ne može jamčiti potpuno zadovoljstvo savjetima koje korisnik dobije upotrebom aplikacije i ne preuzima odgovornost za njihovu upotrebu.

**Cijena mobilne aplikacije**

Mobilna aplikacija korisnicima je dostupna besplatno. Korisnik plaća prijenos podataka koji mu zaračunava njegov ponuđač telekomunikacijskih usluga u skladu s važećim cjenikom ponuđača.

**Privatnost i zaštita osobnih podataka korisnika**

Davanjem mobilne aplikacije na upotrebu korisnicima ponuđač ne stječe, ne prikuplja, ne čuva niti na bilo koji drugi način obrađuje njihove osobne podatke.

**Autorska prava**

Instaliranjem mobilne aplikacije na mobilni uređaj korisnik stječe neprenosivo i neisključivo pravo na upotrebu mobilne aplikacije isključivo na svojem mobilnom uređaju, i to za osobnu (nekomercijalnu) upotrebu na način i u opsegu koji su određeni u ovim Općim uvjetima.

Ponuđač na korisnika ne prenosi nikakva autorska prava ili druga prava industrijskog vlasništva na i u vezi s mobilnom aplikacijom (između ostalog i prava na upotrebu robne marke, logotipa, imena...).

Korisnik posebno ne smije:

* izrađivati kopije mobilne aplikacije,
* instalirati mobilnu aplikaciju na poslužitelj ili drugu platformu,
* na bilo koji način distribuirati mobilnu aplikaciju ili omogućiti pristup mobilnoj aplikaciji putem mreže.
* davati mobilnu aplikaciju u najam ili dodjeljivati podlicence za upotrebu mobilne aplikacije.
* prevesti, prilagoditi, modificirati ili na bilo koji drugi način preraditi mobilnu aplikaciju.

Ograničenja prava određena u ovom poglavlju ne ograničavaju prava koja pripadaju korisniku u skladu sa Zakonom o autorskim i srodnim pravima (Službeni list RS, br. 16/2007 – ZASP - UPB3 i 68/2008) i propisima s područja zaštite potrošača u slučaju kad korisnik ima status potrošača u skladu s navedenim propisima.

**Ograničenje i isključenje odgovornosti ponuđača**

Korisnik je upoznat i slaže se da:

* su podaci i sadržaji koje korisnik dobije u mobilnoj aplikaciji informativne prirode te ne predstavljaju, ne zamjenjuju odnosno ne pomažu u dijagnosticiranju zdravstvenog stanja te ne zamjenjuju samo liječenje. Ponuđač savjetuje korisniku da se u vezi s liječničkim i drugim preporukama te uputama obrati ovlaštenim ustanovama, pružateljima usluga ili ljekarnama;
* je u cijelosti odgovoran za sve podatke koje prosljeđuje za instaliranje i upotrebu mobilne aplikacije, pri čemu ponuđač ni pod kojim uvjetom nije odgovoran za bilo kakvu posljedicu koju bi korisnik mogao snositi;
* ponuđač ne preuzima nikakvu odgovornost za stvarne greške ili bilo kakve druge nedostatke mobilne aplikacije kao ni za pravne greške;
* ponuđač ne može osigurati da mobilna aplikacija odgovara svim zahtjevima i potrebama korisnika;
* ponuđač ne može osigurati rad mobilne aplikacije i ne preuzima nikakve obveze i odgovornost u slučaju nestanka mreže, nestanka električne energije ili drugih tehničkih smetnji koje bi mogle privremeno poremetiti rad mobilne aplikacije te da ponuđač ne odgovara za slučajeve više sile;
* ponuđač ne odgovara za nefunkcioniranje mobilne aplikacije u slučaju da korisnik ne ispunjava tehničke i druge uvjete za upotrebu mobilne aplikacije;
* sam snosi svu odgovornost za odgovarajuću zaštitu svih podataka na nosačima (npr. tvrdi disk, pametni telefon, tablet računalo i dr.) te da ponuđač ne odgovara za bilo kakvu štetu u slučaju gubitka tih podataka;
* ponuđač ne jamči da mobilna aplikacija radi besprijekorno i bez prekida te da ne sadržava nikakve štetne odnosno nesigurne programske kodove;
* ponuđač ne jamči da mobilna aplikacija radi na svim aplikacijama i u kombinaciji sa svakom strojnom i programskom opremom;
* ponuđač ne preuzima nikakve obveze i odgovornost u vezi s pouzdanošću i kvalitetom povezivanja mobilne aplikacije s internetom odnosno pouzdanošću i kvalitetom preuzimanja na internetu ili bilo kojem drugom komunikacijskom kanalu.

**Odštetna odgovornost ponuđača**

Odštetna odgovornost ponuđača za mogući nemar isključena je u najširem opsegu koji je dopušten valjanim propisima.

Ponuđač ne odgovara za gubitak prihoda, gubitak podataka i bilo koju drugu posljedičnu i posrednu štetu.

Ponuđač ne odgovara za štetu koja nastane kao posljedica neispunjavanja obveze ponuđača u slučaju više sile.

**Reklamacije**

Ponuđač je odgovoran za rješavanje reklamacija u vezi s radom mobilne aplikacije. Ponuđač će reklamacije rješavati u skladu sa svojim pravilima koja su korisnicima dostupna na internetskoj adresi:

www.donatmg.eu

Kontaktni podatak ponuđača za rješavanje reklamacija je e-adresa: info@donatmg.eu.

Ako se pojedina reklamacija odnosi na rad telekomunikacijske mreže i plaćanje usluga pojedinog ponuđača telekomunikacijskih usluga, korisnik je obvezan proslijediti svu potrebnu dokumentaciju odgovarajućoj službi ponuđača telekomunikacijskih usluga. Ponuđači telekomunikacijskih usluga rješavaju reklamacije u skladu sa svojim općim uvjetima za pružanje telekomunikacijskih usluga.

**Prestanak osiguravanja odnosno upotrebe mobilne aplikacije**

Mobilna aplikacija korisnicima će biti dostupna od 22. 8. 2014. Ponuđač bilo kada može prestati osiguravati mobilnu aplikaciju tako da o tome obavijesti korisnike na odgovarajući način (npr. objavom na svojoj internetskoj stranici wwww.donatmg.eu).

Korisnik ima pravo bilo kada prestati s upotrebom mobilne aplikacije. To može učiniti tako da ukloni mobilnu aplikaciju sa svojega mobilnog uređaja.

Ponuđač ima pravo bez prethodnog upozorenja onemogućiti pristup mobilnoj aplikaciji odnosno njezinu upotrebu svakom korisniku koji prekrši ove Opće uvjete.

U slučaju prestanka osiguravanja odnosno upotrebe mobilne aplikacije u skladu s ovim poglavljem, korisnik automatski gubi pravo na upotrebu mobilne aplikacije kako je određeno ovim Općim uvjetima, korisnik je nadalje obvezan odmah prestati s upotrebom mobilne aplikacije, a isto tako obvezan je uništiti odnosno izbrisati sve kopije mobilne aplikacije.

**Završne odredbe**

Ponuđač ima pravo na objavu nove verzije mobilne aplikacije zbog tehničkih ili funkcionalnih nadogradnji mobilne aplikacije. Korisnik će o novoj verziji mobilne aplikacije biti obaviješten ili u samoj mobilnoj aplikaciji ili će ažuriranje mobilne aplikacije biti izvedeno automatski na mobilnom uređaju (ovisno o postavkama korisnika). Ovi Opći uvjeti vrijede za sve moguće kasnije nadogradnje odnosno nove verzije odnosno bilo kakve druge izmjene mobilne aplikacije ako ponuđač za pojedinačni slučaj ne odredi drugačije.

U slučaju nedopuštene upotrebe mobilne aplikacije odnosno u slučaju bilo kakvih drugih zloupotreba pri pristupanju mobilnoj aplikaciji odnosno njezinoj upotrebi, ponuđač ima pravo provesti sve mjere i druge radnje koje u skladu sa svojom poslovnom procjenom smatra potrebnima zbog zaštite svojih prava i interesa i/ili zbog zaštite prava i interesa bilo koje druge osobe (npr. sprečavanje pristupa mobilnoj aplikaciji).

Ponuđač ima pravo bilo kada izmijeniti ove Opće uvjete. O izmjeni ovih Općih uvjetu korisnike će obavijestiti na pouzdan način (npr. objavom na svojoj internetskoj stranici wwww.donatmg.eu).

Korisnik koji se ne slaže s izmjenom Općih uvjeta obvezan je odmah prestati s upotrebom mobilne aplikacije. Ako ne prestane s upotrebom mobilne aplikacije, smatra se da se slaže s izmjenom Općih uvjeta.

Ovi Opći uvjeti stupaju na snagu danom objave aplikacije.

Ovi Opći uvjeti u originalu su pripremljeni na slovenskom jeziku i prilagođeni za korisnike u inačicama na engleskom, talijanskom, ruskom, hrvatskom i njemačkom jeziku. Upotreba mobilne aplikacije moguća je na slovenskom, engleskom, talijanskom, ruskom, hrvatskom i njemačkom jeziku.

Za rješavanje sporova koji nastanu u vezi s mobilnom aplikacijom i/ili ovim Općim uvjetima mjerodavan je sud u Ljubljani u Republici Sloveniji i dogovorena je primjena slovenskog zakona.

U Ljubljani, 22. 8. 2014.